פריטי הקיץ השווים שאיתרנו עבורכן באתר אסוס - וואלה! אופנה
יעל לאור יום שני, 03 באפריל 2017, 12:45
יום העצמאות נגמר, אבל הכחול-לבן נשאר
טוטאל-לוק מושלם (צילום: אתר רשמי)
יום העצמאות אמנם מאחורינו אבל אנחנו כבר מזמן הכרזנו על שילוב הצבעים של כחול ולבן כאחד המועדפים עלינו לקיץ הקרוב, ואם זה מגיע בצורת פסים - מה טוב. החליפה היפה הזאת עושה את זה כל-כך נקי ומדויק, עם המחשוף העמוק, הקשירות בכתפיים והא-סימטריות של החצאית. מדובר בשני פריטים נפרדים, אבל אין ספק שביחד הם יוצרים טוטאל-לוק לא פחות ממושלם.
מחיר כל פריט: 48 פאונד = 224 שקלים.
לעמוד הגופייה
לעמוד החצאית
זמן טי-שירטס
מקורית אבל סולידית (צילום: אתר רשמי)
סוף סוף הגיעה התקופה האהובה עלינו בשנה, שבה אנחנו יכולות ללבוש את הטי-שירט האהובות עלינו כל-כך מבלי צורך להסתיר אותן עם ז'קט. המבחר שלהן באסוס הוא בלתי נגמר, ותמיד את יכולה למצוא את האחת שהסיכוי לראות אותה על בחורה אחרת נמוך יחסית. יתרון נוסף הוא המחיר הנמוך והנוח. בחרנו הפעם כמה אופציות שאהבנו במיוחד, וזו אחת מהן - בזכות המשבצות ובזכות שילוב הצבעים הלא סטנדרטי, שבגלל הבהירות שלו נראה עדיין סולידי יחסית.
קקטוס לנצח
בי קלאסי (צילום: אתר רשמי)
עוד טי-שירט שעשתה לנו את זה, מוצעת במחיר כיפי וכוללת פרינט כיפי של קקטוס שאף פעם לא נמאס ממנו. עם הכיתוב המעולה למטה "בי קלאסי", מה עוד אפשר לבקש מהחולצה שלנו?
מחיר: 11 פאונד = 51 שקלים.
לכו בעקבות הלב
ורוד זה הצבע החם ביותר (צילום: אתר רשמי)
טי-שירט אחרונה להיום, בגזרת אובר-סייז לחובבות הז'אנר, מיישמת את שילוב הצבעים הכיפי של גווני ורוד, עם פרינט גדול של לב. לגמרי מרימה את המורל. אנחנו בעדה.
אפשר להפסיק לחפש - מצאנו את הסטרפלס המושלם
אחד הפריטים הכי משמחים שראינו לאחרונה (צילום: אתר רשמי)
עוד פריט קייצי ומושלם הוא הסטרפלס הלבן הזה מבד ג'ינס, שמשתדרג בזכות קשירת השרוכים הצבעונית באזור החזה, וקשירת השרוולים המעולה. שילוב הצבעים המפתיע כאן עשה לנו את זה בגדול. אחד הפריטים הכי משמחים שראינו לאחרונה.
הגרסה המחמיאה של טרנד המכנסיים הרחבים
בא לנו על המעטפת ועל קשירת הפרפר (צילום: אתר רשמי)
כבר דיווחנו כאן לא מזמן על טרנד המכנסיים הרחבים בגזרת 7/8. מדובר במגמה מאוד נוחה, אך לא תמיד מחמיאה. למרבה השמחה, דווקא הפריט הזה, מצליח ליישם את הטרנד בצורה מחמיאה יחסית. הצבע הוורוד האדמדם, המעטפת שמגיעה מהצדדים וקשירת הפרפר לסיומת הופכים את המכנסיים האלו לפריט שדי בא לנו עליו בארון.
הדרך הקלה ליישום טרנד הבנדנה
זה נראה קול (צילום: אתר רשמי)
ואתן אפילו לא צריכות להתאמץ בשביל זה (צילום: אתר רשמי)
טרנד הצ'וקר אמנם הספיק להמאיס את עצמו מהר מאוד ולחזור למקום שממנו הוא בא (למי שמראש הצליחה בכלל להתחבר אליו). אולם טרנד הבנדנה הלוהט עדיין כאן, והוא מצליח להשאיר את הקולר רלוונטי. במקום לסבך אתכן עם ניסיון לקשור את הבנדנה בצורה קולית ואגבית סביב הצוואר, באסוס חסכו לכן את העבודה והביאו לכן את המוצר המוגמר. אנחנו מתות על זה.
סנדלים זה שמחה
פרנזים, פומפונים, קשירה ואפילו טבעונות (צילום: אתר רשמי)
בשונה מהחורף, הקיץ זו עונה מעולה להתפרע עם סנדלים צבעוניים מלאים בדיטיילים מוגזמים, ולמרבה המזל יש גם היצע שמאפשר את זה. הסנדלים האלו, עם כל הפרטים הקטנים שאנחנו אוהבות - פרנזים, פומפונים, קשירה, טבעונות ועוד, משדרים בדיוק את אווירת החופש שאנחנו מכוונות אליה.
מחיר: 80 פאונד (66.4 לאחר קופון הנחה) = 310 שקלים.